|  |
| --- |
| Številka: 007-287/2024/9 |
| Ljubljana, 10. 2. 2025  |
| EVA: 2024-2570-0113 |
| **GENERALNI SEKRETARIAT VLADE REPUBLIKE SLOVENIJE**Gp.gs@gov.si |
| **ZADEVA:** **Uredba o spremembi in dopolnitvi Uredbe o podporah električni energiji, proizvedeni iz obnovljivih virov energije in v soproizvodnji toplote in električne energije z visokim izkoristkom – predlog za obravnavo – novo gradivo št. 1**  |
| **1. Predlog sklepov vlade:** |
| Na podlagi 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14, 55/17 in 163/22), osmega in devetega odstavka 20. člena ter šestega odstavka 23. člena Zakona o spodbujanju rabe obnovljivih virov energije (Uradni list RS, št. 121/21, 189/21, 121/22 – ZUOKPOE in 102/24) je Vlada Republike Slovenije na ….... seji dne ……. sprejela: SKLEPVlada Republike Slovenije je izdala Uredbo o spremembi in dopolnitvi Uredbe o podporah električni energiji, proizvedeni iz obnovljivih virov energije in v soproizvodnji toplote in električne energije z visokim izkoristkom in jo objavi v Uradnem listu Republike Slovenije.  Barbara Kolenko Helbl  generalna sekretarkaPriloga:* Uredba o spremembi in dopolnitvi Uredbe o podporah električni energiji, proizvedeni iz obnovljivih virov energije in v soproizvodnji toplote in električne energije z visokim izkoristkom

Prejmejo:* Ministrstvo za finance;
* Služba Vlade Republike Slovenije za zakonodajo;
* Ministrstvo za okolje, podnebje in energijo.
 |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** |
| / |
| **3.a Osebe, odgovorne za strokovno pripravo in usklajenost gradiva:** |
| * mag. Bojan Kumer, minister,
* mag. Tina Seršen, državna sekretarka,
* mag. Hinko Šolinc, generalni direktor Direktorata za energijo,
* dr. Tomislav Tkalec, vodja sektorja,
* Mira Žnidarič, sekretarka
 |
| **3.b Zunanji strokovnjaki, ki so sodelovali pri pripravi dela ali celotnega gradiva:** |
| / |
| **4. Predstavniki vlade, ki bodo sodelovali pri delu državnega zbora:** |
| / |
| **5. Kratek povzetek gradiva:** |
| V okviru izvajanja podporne sheme je bilo ugotovljeno, da je za zagotovitev večje jasnosti in doslednosti potrebna sprememba uredbe o podporah. Namen spremembe je zagotoviti spoštovanje načela ločevanja referenčnih stroškov glede na posamezne tehnologije in skladnost z določbami 15. člena Zakona o spodbujanju rabe obnovljivih virov energije. Ta člen določa, da se proizvajalcem električne energije iz obnovljivih virov ali iz soproizvodnje z visokim izkoristkom lahko dodelijo podpore, če stroški proizvodnje, vključno z običajnim tržnim donosom na vložena sredstva, presegajo tržno ceno tovrstne energije. Podporna shema temelji na omejenih finančnih sredstvih, ki jih je treba porazdeliti na način, ki zagotavlja čim večjo proizvodnjo električne energije iz obnovljivih virov ob hkratni optimizaciji stroškov investitorjev. Če bi bila dovoljena neomejena odstopanja od referenčnih stroškov, bi to lahko vodilo v neučinkovito in prekomerno porabo javnih sredstev ter posledično zmanjšano število projektov, ki bi lahko prejeli podporo.S spremembo in dopolnitvijo se jasno opredelijo razlike med posameznimi tehnologijami in njihovimi stroški ter določi minimalno dopustno odstopanje, s čimer se zagotovi pravična, pregledna in ekonomsko vzdržna podpora. Na ta način se preprečuje morebitno izkrivljanje trga in zagotavlja, da je sistem podpor skladen z načeli poštene konkurence ter učinkovite uporabe javnih sredstev. |
| **6. Presoja posledic za:** |
| a) | javnofinančna sredstva nad 40.000 EUR v tekočem in naslednjih treh letih | NE |
| b) | usklajenost slovenskega pravnega reda s pravnim redom Evropske unije | NE |
| c) | administrativne posledice | NE |
| č) | gospodarstvo, zlasti mala in srednja podjetja ter konkurenčnost podjetij | DA |
| d) | okolje, vključno s prostorskimi in varstvenimi vidiki | NE |
| e) | socialno področje | NE |
| f) | dokumente razvojnega načrtovanja:* nacionalne dokumente razvojnega načrtovanja
* razvojne politike na ravni programov po strukturi razvojne klasifikacije programskega proračuna
* razvojne dokumente Evropske unije in mednarodnih organizacij
 | NE |
| **7.a Predstavitev ocene finančnih posledic nad 40.000 EUR:** |

|  |
| --- |
| **I. Ocena finančnih posledic, ki niso načrtovane v sprejetem proračunu** |
|  | Tekoče leto (t) | t + 1 | t + 2 | t + 3 |
| Predvideno povečanje (+) ali zmanjšanje (**–**) prihodkov državnega proračuna  |  |  |  |  |
| Predvideno povečanje (+) ali zmanjšanje (**–**) prihodkov občinskih proračunov  |  |  |  |  |
| Predvideno povečanje (+) ali zmanjšanje (**–**) odhodkov državnega proračuna  |  |  |  |  |
| Predvideno povečanje (+) ali zmanjšanje (**–**) odhodkov občinskih proračunov |  |  |  |  |
| Predvideno povečanje (+) ali zmanjšanje (**–**) obveznosti za druga javnofinančna sredstva |  |  |  |  |
| II. Finančne posledice za državni proračun |
| **II.a Pravice porabe za izvedbo predlaganih rešitev so zagotovljene:** |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke | Znesek za tekoče leto (t) | Znesek za t + 1 |
|  |  |  |  |  |
|  |  |  |  |  |
| **SKUPAJ** |  |  |
| **II.b Manjkajoče pravice porabe bodo zagotovljene s prerazporeditvijo:** |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke  | Znesek za tekoče leto (t) | Znesek za t + 1  |
|  |  |  |  |  |
|  |  |  |  |  |
| **SKUPAJ** |  |  |
| **II.c Načrtovana nadomestitev zmanjšanih prihodkov in povečanih odhodkov proračuna:** |
| Novi prihodki | Znesek za tekoče leto (t) | Znesek za t + 1 |
|  |  |  |
|  |  |  |
|  |  |  |
| **SKUPAJ** |  |  |
| **OBRAZLOŽITEV:**1. **Ocena finančnih posledic, ki niso načrtovane v sprejetem proračunu**

V zvezi s predlaganim vladnim gradivom se navedejo predvidene spremembe (povečanje, zmanjšanje):* prihodkov državnega proračuna in občinskih proračunov,
* odhodkov državnega proračuna, ki niso načrtovani na ukrepih oziroma projektih sprejetih proračunov,
* obveznosti za druga javnofinančna sredstva (drugi viri), ki niso načrtovana na ukrepih oziroma projektih sprejetih proračunov.
1. **Finančne posledice za državni proračun**

Prikazane morajo biti finančne posledice za državni proračun, ki so na proračunskih postavkah načrtovane v dinamiki projektov oziroma ukrepov:**II.a Pravice porabe za izvedbo predlaganih rešitev so zagotovljene:**Navedejo se proračunski uporabnik, ki financira projekt oziroma ukrep; projekt oziroma ukrep, s katerim se bodo dosegli cilji vladnega gradiva, in proračunske postavke (kot proračunski vir financiranja), na katerih so v celoti ali delno zagotovljene pravice porabe (v tem primeru je nujna povezava s točko II.b). Pri uvrstitvi novega projekta oziroma ukrepa v načrt razvojnih programov se navedejo:* proračunski uporabnik, ki bo financiral novi projekt oziroma ukrep,
* projekt oziroma ukrep, s katerim se bodo dosegli cilji vladnega gradiva, in
* proračunske postavke.

Za zagotovitev pravic porabe na proračunskih postavkah, s katerih se bo financiral novi projekt oziroma ukrep, je treba izpolniti tudi točko II.b, saj je za novi projekt oziroma ukrep mogoče zagotoviti pravice porabe le s prerazporeditvijo s proračunskih postavk, s katerih se financirajo že sprejeti oziroma veljavni projekti in ukrepi.**II.b Manjkajoče pravice porabe bodo zagotovljene s prerazporeditvijo:**Navedejo se proračunski uporabniki, sprejeti (veljavni) ukrepi oziroma projekti, ki jih proračunski uporabnik izvaja, in proračunske postavke tega proračunskega uporabnika, ki so v dinamiki teh projektov oziroma ukrepov ter s katerih se bodo s prerazporeditvijo zagotovile pravice porabe za dodatne aktivnosti pri obstoječih projektih oziroma ukrepih ali novih projektih oziroma ukrepih, navedenih v točki II.a.**II.c Načrtovana nadomestitev zmanjšanih prihodkov in povečanih odhodkov proračuna:**Če se povečani odhodki (pravice porabe) ne bodo zagotovili tako, kot je določeno v točkah II.a in II.b, je povečanje odhodkov in izdatkov proračuna mogoče na podlagi zakona, ki ureja izvrševanje državnega proračuna (npr. priliv namenskih sredstev EU). Ukrepanje ob zmanjšanju prihodkov in prejemkov proračuna je določeno z zakonom, ki ureja javne finance, in zakonom, ki ureja izvrševanje državnega proračuna. |
| **7.b Predstavitev ocene finančnih posledic pod 40.000 EUR:**(Samo če izberete NE pod točko 6.a.)**Kratka obrazložitev**Po podatkih družbe BORZEN, ki je operativni izvajalec podporne sheme, se je na enotnem računu tekom izvajanja nove sheme od leta 2016 dalje zbralo preko 400 mio EUR presežka iz naslova zbranih sredstev za podpore. S spremembo in dopolnitvijo uredbe se preprečuje morebitno izkrivljanje trga in se zagotavlja, da je sistem podpor skladen z načeli poštene konkurence ter učinkovite uporabe javnih sredstev. Uredba ne bo imela posledic na državni proračun in druga javnofinančna sredstva. |
| **8. Predstavitev sodelovanja z združenji občin:** |
| Vsebina predloženega gradiva (predpisa) vpliva na:* + pristojnosti občin,
	+ delovanje občin,
	+ financiranje občin.
 | **NE** |
| Gradivo (predpis) je bilo poslano v mnenje: * Skupnosti občin Slovenije SOS: **NE**
* Združenju občin Slovenije ZOS: **NE**
* Združenju mestnih občin Slovenije ZMOS: **NE**

Predlogi in pripombe združenj so bili upoštevani:* v celoti,
* večinoma,
* delno,
* niso bili upoštevani.

Bistveni predlogi in pripombe, ki niso bili upoštevani. |
| **9. Predstavitev sodelovanja javnosti:** |
| Gradivo je bilo predhodno objavljeno na spletni strani predlagatelja: | NE |
|  |
| Datum objave: Upoštevani so bili:* v celoti,
* večinoma,
* delno,
* niso bili upoštevani.
 |
| **10. Pri pripravi gradiva so bile upoštevane zahteve iz Resolucije o normativni dejavnosti:** | DA |
| **11. Gradivo je uvrščeno v delovni program vlade:** | NE |
|  mag. Tina Seršen DRŽAVNA SEKRETARKA |

**PREDLOG**

 **(EVA** **2024-2570-0113)**

Na podlagi osmega in devetega odstavka 20. člena ter šestega odstavka 23. člena Zakona o spodbujanju rabe obnovljivih virov energije (Uradni list RS, št. 121/21, 189/21, 121/22 – ZUOKPOE in 102/24) Vlada Republike Slovenije izdaja

**Uredbo**

**o spremembi in dopolnitvi** **Uredbe o podporah električni energiji, proizvedeni iz obnovljivih virov energije in v soproizvodnji toplote in električne energije z visokim izkoristkom**

**1. člen**

V Uredbi o podporah električni energiji, proizvedeni iz obnovljivih virov energije in v soproizvodnji toplote in električne energije z visokim izkoristkom (Uradni list RS, št. 26/22) se v 21. členu doda nov, deseti odstavek, ki se glasi:

»(10) Ne glede na višino ponujene cene električne energije proizvodne naprave lahko cena, ki jo prijavitelji projekta dosežejo in do katere so upravičeni v okviru odločanja o dodelitvi podpore, presega referenčne stroške proizvodnje električne energije, ki jih je za takšno tehnologijo in velikostni razred določila agencija, največ za deset odstotkov.«.

**2. člen**

V 26. členu se tretji odstavek spremeni tako, da se glasi:

»(3) Če proizvodna naprava še ni vključena v podporno shemo, agencija določi ceno električne energije te naprave v višini, določeni v sklepu o potrditvi projekta za vstop v podporno shemo, če ponujena cena električne energije ne presega referenčnih stroškov proizvodnje električne energije, določenih na podlagi sedmega odstavka 17. člena te uredbe. Če ponujena cena presega referenčne stroške proizvodnje električne energije, agencija pred izdajo odločbe preveri upravičenost preseganja na podlagi dokumentov investitorja, ki izkazujejo dejanske stroške, ter ne glede na višino cene električne energije, določene v sklepu o potrditvi projekta, določi ceno električne energije, ki lahko presega referenčne stroške proizvodnje električne energije, ki jih je za takšno tehnologijo in velikostni razred določila agencija, največ za deset odstotkov.«.

**PREHODNA IN KONČNA DOLOČBA**

**3. člen**

**(omejitev ponujene cene)**

Določbi novega desetega odstavka 21. člena in spremenjenega tretjega odstavka 26. člena uredbe se uporabljata za vse projekte, za katere do uveljavitve te uredbe še ni izdana odločba o dodelitvi podpore v skladu s 26. členom uredbe.

**4. člen**

**(začetek veljavnosti)**

Ta uredba začne veljati naslednji dan po objavi v Uradnem listu Republike Slovenije.

Št.

Ljubljana,

EVA 2024-2570-0113

Vlada Republike Slovenije

 dr. Robert Golob

 predsednik

**OBRAZLOŽITEV ČLENOV:**

**K 1. členu**

V okviru izvajanja podporne sheme je bilo ugotovljeno, da je za zagotovitev večje jasnosti in doslednosti potrebna sprememba uredbe o podporah. Namen spremembe je zagotoviti spoštovanje načela ločevanja referenčnih stroškov glede na posamezne tehnologije in skladnost z določbami 15. člena Zakona o spodbujanju rabe obnovljivih virov energije. Ta člen določa, da se proizvajalcem električne energije iz obnovljivih virov ali iz soproizvodnje z visokim izkoristkom lahko dodelijo podpore, če stroški proizvodnje, vključno z običajnim tržnim donosom na vložena sredstva, presegajo tržno ceno tovrstne energije. Podporna shema temelji na omejenih finančnih sredstvih, ki jih je treba porazdeliti na način, ki zagotavlja čim večjo proizvodnjo električne energije iz obnovljivih virov ob hkratni optimizaciji stroškov investitorjev. Če bi bila dovoljena neomejena odstopanja od referenčnih stroškov, bi to lahko vodilo v neučinkovito in prekomerno porabo javnih sredstev ter posledično zmanjšano število projektov, ki bi lahko prejeli podporo. Z dopolnitvijo člena se jasno opredelijo razlike med posameznimi tehnologijami in njihovimi stroški ter določi minimalno dopustno odstopanje, da se zagotovi pravična, pregledna in ekonomsko vzdržna podpora.

**K 2. členu**

Dvostopenjski postopek za vstop v podporno shemo je zasnovan tako, da zagotavlja transparentnost, predvidljivost in učinkovito upravljanje javnih sredstev. V prvi fazi se projekti načelno potrdijo s sklepom o potrditvi projektov, ki ne pomeni dokončne dodelitve podpore, temveč zgolj informira investitorje, da so njihovi projekti prepoznani kot ustrezni za nadaljnjo obravnavo. S tem se rezervirajo sredstva v okviru podporne sheme, kar zagotavlja predvidljivost financiranja in investitorjem omogoči začetek projekta z zagotovilom, da bodo lahko pridobili pravico do podpore. V drugi fazi, ko so izpolnjeni vsi pogoji, se izda odločba o dodelitvi podpore, ki formalno in dokončno odobri podporo projektu ter zagotovi pravno podlago za izplačilo sredstev v okviru podporne sheme. Pred izdajo odločbe se preveri, ali projekt izpolnjuje vse tehnične, pravne in finančne pogoje. Če ponujena cena presega referenčne stroške proizvodnje električne energije, se izvede dodatna kontrola dejanskih stroškov in izda odločba, s katero se zagotovi, da ne glede na višino cene električne energije, določene v sklepu o potrditvi projekta, končna dosežena cena ne preseže omejitve iz desetega odstavka 21. člena. Na ta način se preprečuje morebitno izkrivljanje trga in zagotavlja, da je sistem podpor skladen z načeli poštene konkurence ter učinkovite uporabe javnih sredstev.

**K 3. členu**

S prehodno določbo se zagotavlja, da se omejitev ponujene cene uporablja za vse projekte, za katere do uveljavitve te uredbe še ni bila izdana odločba o dodelitvi podpore.

**K 4. členu**

Člen določa začetek veljavnosti uredbe.